ກິດຈະກຳໂຮມສະເຕ ຫຼື ພັກແຮມນຳຄອບຄົວປະຊາຊົນສາມາດປັບປຸງຄຸນນະພາບຊີວິດການເປັນຢູ່ຂອງຄົນໃນທ້ອງຖິ່ນ ໂດຍການມີລາຍໄດ້ເພີ່ມຂຶ້ນສົ່ງເສີມວັດທະນະທຳທ້ອງຖິ່ນ, ສິລະປະ, ທຸລະກິດ, ຫັດຖະກຳ, ສົ່ງເສີມໃຫ້ມີການທ່ອງທ່ຽວທາງປະຫວັດສາດ, ສະຖານທີ່ສຳຄັນຂອງທ້ອງຖິ່ນ ແລະ ຊຸກດັນໃຫ້ມີການອະນຸລັກທຳມະຊາດໂດຍໃຫ້ການສຶກສາແກ່ຊຸມຊົນ. ນັກທ່ອງທ່ຽວທົ່ວໂລກກຳລັງມຸ່ງເປົ້າມາທີ່ປະເທດອາຊຽນເພື່ອການທ່ອງທ່ຽວຊົນນະບົດ ເຊິ່ງການພັດທະນາໂຮມສະເຕໃຫ້ເປັນລະບົບແມ່ນມີຄວາມສຳຄັນຫຼາຍໃນການສ້າງຜະລິດຕະພັນໃໝ່ໃຫ້ນັກທ່ອງທ່ຽວໄດ້ຮຽນຮູ້ດ້ວຍການສະແດງໃຫ້ເຫັນເຖິງວິຖີການດຳລົງຊີວິດຂອງປະຊາຊົນທ້ອງຖິ່ນ, ນຳສະເໜີຮູບແບບຂອງການພັກຜ່ອນທີ່ບໍ່ແພງເກີນໄປທີ່ເຕັມໄປດ້ວຍຄວາມຫຼາກຫຼາຍທາງດ້ານວັດທະນະທຳ ແລະ ການໃຫ້ຄວາມຮູ້. ຈຸດຂາຍຂອງກິດຈະກຳໂຮມສະເຕບໍ່ແມ່ນການກຳນົດເອົາເອກະລັກທາງດ້ານໃດດ້ານໜຶ່ງຂອງບ້ານເພື່ອເປັນຈຸດຂາຍແຕ່ມີເປົ້າໝາຍມຸ່ງໄປທີ່ການດຳລົງຊີວິດຂອງຊຸມຊົນໃດໜຶ່ງ. ພ້ອມດຽວກັນນັ້ນ, ບັນດາກິດຈະກຳຕ່າງໆພາຍໃນຊຸມຊົນແມ່ນປັດໄຈທີ່ມີອິດທິພົນຫຼາຍໃນການຕັດສິນໃຈເດີນທາງມາຂອງນັກທ່ອງທ່ຽວ. ມາດຕະຖານດັ່ງກ່າວແມ່ນເລັ່ງໃສ່ສະຖານທີ່ພັກອາໄສແບບໂຮມສະເຕ ...Read More